‐ evh
                                      udskrift
                                            af
                         sø- & handelsrettens dombog
                                     ____________
den 19. juni 2008 afsagde sø‐ og handelsretten i sagen
f 3‐07
finansforbundet som mandatar for aa, bb, cc, dd og ee
(advokat jacob goldschmidt)
mod
finanssektorens arbejdsgiverforening som mandatar for fionia bank a/s
(advokat merete preisler)
følgende
                                         d o m:
indledning
                                               - 2 -
dommen afgør et spørgsmål om ansatte der er i opsagt stilling eller fratrådt, har krav på til‐
deling af medarbejderaktier (gratisaktier), jf. funktionærlovens § 17 a eller denne bestemmel‐
ses analogi. lignende spørgsmål behandles i sagerne f 2‐07, f 5‐07, f 7‐07, f 8‐07, f 9‐07, f
13‐07, f 17‐07 og f 20‐07 der afgøres samtidig.
påstande
sagsøgerne
fionia bank skal på anfordring udlodde
1 aktie i fionia bank til aa,
6 aktier i fionia bank til bb,
6 aktier i fionia bank til cc,
6 aktier i fionia bank til dd og
6 aktier i fionia bank til ee.
fionia bank skal endvidere anerkende at sagsøgerne er berettiget til fuldt udbytte af aktierne
fra og med det tidspunkt hvor øvrige ansatte i fionia bank vedrørende samme tildeling har
modtaget udbytte.
fionia bank a/s har principalt nedlagt påstand om frifindelse, subsidiært om at de ansatte
vederlægges mod at aktierne båndlægges i henhold til den gældende ordning.
sagens faktum
fionia bank, tidligere amtssparekassen, har en medarbejderaktieordning hvorefter der fra
2001 er udloddet gratisaktier til medarbejderne. af beskrivelsen af ordningen fremgår blandt
andet:
      ”…
      amtssparekassens bonusordning har til formål at:
      • amtssparekassen skal fremstå som en attraktiv arbejdsplads, der også fremover kan til‐
      trække de bedste medarbejdere,
      • fremme en fællesskabsfølelse blandt medarbejderne,
      • fremme at alle medarbejdere i deres daglige adfærd er fokuseret på at forbedre bundli‐
      nien ved at fremme salget, være omkostningsbevidst og undgå tab.
      bonusordningen består af to elementer.
      udgangspunktet for beregningen af bonus er amtssparekassens og sammenlignings‐
      gruppens resultat før skat divideret med den gennemsnitlige egenkapital (to decimaler); i
      det følgende kaldet ”forrentning”. ved opgørelse heraf tages der udgangspunkt i finans‐
      tilsynets nøgletal og definitioner.
                                                    - 3 -
       1. der udløses en bonus på 3.000 kr. til hver fuldtidsansat medarbejder, såfremt amtsspa‐
       rekassens forrentning overstiger rente på den 10 årige statsobligation (benchmark) ultimo
       regnskabsåret tillagt et risikotillæg, der fastlægges af bestyrelsen.
       2. der beregnes en bonus såfremt amtssparekassens forrentning overstiger den gennem‐
       snitlige forrentning (simpelt gennemsnit) i de børsnoterede banker og sparekasser, som i
       regnskabsåret tilhører gruppe 1 og 2, dog ikke danske bank og nordea. det er en betin‐
       gelse, at de pågældende banker og sparekasser er noteret på københavns fondsbørs på
       normale vilkår ved udløbet af regnskabsåret.
       bonusen i henhold til stk. 2 beregnes som 30 pct. af forskellen mellem amtssparekassens
       realiserede resultat før skat, og resultatet såfremt amtssparekassens forrentning havde
       været det simple gennemsnit af sammenligningsgruppen. det således beregnede bonus‐
       beløb fordeles mellem de medarbejdere, der er berettiget til bonus.
       supplerende kriterier
       • den samlede bonus iht. punkt 1 og 2 kan højst udgøre 15.000 kr. pr. fuldtidsansat.
       • det samlede bonusbeløb iht. punkt 2 kan højst udgøre 30 pct. af årets udbytte til aktio‐
       nærerne.
       • hvis resultatet før skat er negativ, kan der ikke udbetales bonus.
       • hvis udbetaling af bonus vil medføre negativ konsolidering, reduceres eller bortfalder
       bonusen.
       modtagerkredsen
       kun medarbejdere, der kan deltage i en aktieordning i henhold til ligningslovens § 7 a
       stk. 1, får andel i bonus. det betyder bl.a., at medarbejderen skal være i uopsagt stilling
       på udlodningsdagen. udlodningsdagen er den dag, hvor bestyrelsen træffer endelig be‐
       slutning om tildeling af bonus.
       …”
       for regnskabsåret 2003 udloddede bankens bestyrelse fire aktier til hver medarbejder
efter den ordinære medarbejderaktieordning da alene betingelserne i tranche 1 var opfyldt.
sagsøgerne 2‐4 har alle fået tildelt fire aktier i henhold til denne ordning, mens sagsøger 1
ikke modtog aktier.
       derudover udloddede bankens bestyrelse i 2004 ekstraordinært seks aktier til hver
medarbejder i anledning af bankens salg af sin andel af totalkredit. sagen vedrører kun sag‐
søgernes krav vedrørende disse seks aktier.
       sagsøgernes fratrædelse og deres krav fremgår af nedenstående:
 aa
 fratrådt                                            1. marts 2003
 gratisaktier for regnskabsåret 2003
 krav                                                2 ud af 12 måneder ‐ kræver yderligere 1
                                                      aktie
 bb
 fratrådt                                            31. januar 2004
                                                - 4 -
 gratisaktier for regnskabsåret 2003
 krav                                           fuld tildeling ‐ har tidligere fået 4 aktier,
                                                kræver yderligere 6 aktier
 cc
 fratrådt                                       31. marts 2004
 gratisaktier for regnskabsåret 2003
 krav                                           fuld tildeling ‐ har tidligere fået 4 aktier,
                                                kræver yderligere 6 aktier
 dd
 fratrådt                                       31. maj 2004
 gratisaktier for regnskabsåret 2003
 krav                                           fuld tildeling ‐ har tidligere fået 4 aktier,
                                                kræver yderligere 6 aktier
 ee
 fratrådt                                       31. august 2004
 gratisaktier for regnskabsåret 2003
 krav                                           fuld tildeling ‐ har tidligere fået 4 aktier,
                                                kræver yderligere 6 aktier
forklaring
birgitte hagen har forklaret at hun har været ansat i fionia bank siden 1989 hvor hun nu er
hr‐ og kommunikationsdirektør.
       amtssparekassen opstod ved fusion af 12 selvstændige sparekasser i 1974 og blev om‐
dannet til et aktieselskab i 1991. i 2004 ændredes navnet til fionia bank a/s. banken er det
syvende eller ottende største pengeinstitut i danmark, og er det største pengeinstitut på fyn
hvor banken har en markedsandel på ca. 20%. banken har 40 filialer og 663 medarbejdere.
       banken udloddede første gang medarbejderaktier i 1991 i forbindelse med omdannel‐
sen fra selvejende institution til aktieselskab. næste gang der blev udloddet medarbejderak‐
tier, var i 1999 i forbindelse med 25 års jubilæet for sammenslutningen. hver medarbejder
blev tilbudt at købe 50 aktier til favørkurs.
       i 1998 blev det besluttet at der skulle være en gratisaktieordning gældende fra 1999
med udlodning i år 2000. imidlertid blev de to stillede betingelser for udlodning ikke opfyldt
                                             - 5 -
for regnskabsårene 1999 og 2000, og der skete derfor ikke udlodning. for regnskabsåret 2001
var begge betingelser opfyldt, og der blev derfor udloddet gratisaktier til alle medarbejdere.
for regnskabsåret 2002 var alene den første betingelse opfyldt hvorfor der i 2003 blev udlod‐
det fem gratisaktier til hver medarbejder. også for regnskabsåret 2003 var kun den første be‐
tingelse opfyldt, og der blev tildelt medarbejderne fire aktier hver. i første omgang fik de
medarbejdere som var i opsagt stilling, ikke de fire aktier efter den ordinære tildeling for
regnskabsåret 2003, men efter jyske bank‐dommen fik også disse medarbejdere de fire aktier.
bestyrelsen ønskede derudover at udlodde yderligere seks gratisaktier i anledning af ban‐
kens salg af sin andel af totalkredit. uanset at salget af totalkredit fandt sted i 2003, skete
udlodningen først i foråret 2004 efter bestyrelsens beslutning herom.
      banken har hele tiden haft den opfattelse at man skal være i uopsagt stilling på udlod‐
ningsdagen for at kunne modtage medarbejderaktier.
      beskrivelsen af amtssparekassens medarbejderaktieordning fra maj 2002 stammer fra
en arbejdsgruppe som lavede en indstilling til bankens administrerende direktør og bestyrel‐
se med henblik på en mindre justering af den medarbejderaktieordning som bestyrelsen
havde besluttet i 1998. medarbejderne er løbende blevet underrettet gennem samarbejdsud‐
valget, herunder i mødereferater, og gennem et ugentligt medarbejderblad. hvis man var
ansat i banken i 2002, vidste man godt at man var omfattet af medarbejderaktieordningen.
parternes argumenter
sagsøgerne
generelle bemærkninger (fælles for alle sagerne)
sagerne vedrører medarbejderaktier og medarbejderobligationer der omfattes af ligningslo‐
vens § 7 a. ydelser omfattet af ligningslovens § 7 a, stk. 1, skal efter bestemmelsen ikke
medregnes til den skattepligtige indkomst. det er en betingelse at modtageren er ansat i
virksomheden. er skattefritagelsesbetingelserne ikke opfyldt, indkomstbeskattes lønmodta‐
geren af ydelsen som almindelig lønindkomst.
      selskabet kan fratrække tabet der opstår ved at medarbejderen erhverver aktien som
lønindkomst, som en lønudgift. det gælder også favørelementet ved favøraktier.
      ydelserne som er behandlet i ligningsloven § 7 a, adskiller sig fra andre bonus‐, tanti‐
eme‐, gratiale‐ eller lignende ydelser omfattet af funktionærlovens § 17 a bl.a. ved at 1. ydel‐
                                                - 6 -
sen skal gives til/tilbydes alle ansatte i virksomheden, 2. der ikke må foretages nogen indivi‐
duel vurdering af den enkelte ansatte, 3. der kun må differentieres i størrelsen af tildelingen i
forhold til objektive kriterier og 4. ydelsen skal båndlægges i 5 år (favøraktier) eller 7 år (gra‐
tisaktier) for at være skattefri.
       tildeling af gratisaktier og medarbejderobligationer er ydelser omfattet af funktionær‐
lovens § 17 a. tildelinger af favøraktier er ydelser omfattet af funktionærlovens § 17 a; subsi‐
diært gøres gældende at et mindre antal tildelinger efter rettens skøn afhængigt af favør‐
kurselementet er ydelser omfattet af funktionærlovens § 17 a.
       en eventuel bagatelgrænse for værdien af tildelte ydelser efter funktionærlovens § 17 a
skal sættes meget lavt; ethvert lønbeløb der overstiger lejlighedsgaver, er som udgangspunkt
omfattet af bestemmelsen, jf. u.2000.1242 v (lego).
       ydelser omfattet af de ni sager vedrører en optjeningsperiode hvor sagsøgerne har ar‐
bejdet. tildeling har ikke fundet sted fordi det var et vilkår for tildeling at de ansatte ikke var
i uopsagt stilling. dette vilkår er ugyldigt.
       der er ikke grund til at antage at ʺydelseʺ skal forstås forskelligt i ligningslovens § 7 a
og i funktionærlovens § 17 a, og det kan heller ikke antages at ʺvederlæggesʺ som anvendt i
funktionærlovens § 17 a har et andet indhold end begrebet ʺydelseʺ som anvendes senere i
bestemmelsen.
       ved betaling af ydelsen overføres værdi fra arbejdsgiveren til lønmodtageren. bortset
fra lejlighedsgaver overfører en arbejdsgiver kun værdier til lønmodtagere for at stimulere
eller belønne arbejdsindsatsen. uden sikre holdepunkter for andet vil ydelsen være vederlag
for udført arbejde, jf. h.g. carlsen, 6. udgave s. 177.
       det er uden betydning om ydelsen tildeles bagudrettet for en allerede udført præstati‐
on, fremadrettet for at fastholde personale, eller om tildelingen er begrundet i en kombinati‐
on af disse hensyn, jf. højesterets præmisser i intel‐dommen (ufr 2005.671 h).
       endvidere henvises til eu‐traktatens artikel 141 hvoraf fremgår at der ved løn skal for‐
stås ʺden almindelige grund‐ eller minimumsløn og alle andre ydelser, som arbejdstageren
som følge af arbejdsforholdet modtager fra arbejdsgiveren direkte eller indirekte i penge el‐
ler naturalierʺ.
                                               - 7 -
       jyske bank‐dommen (u 2006.901 s) er ikke et præjudikat. i jyske bank var det som an‐
ført i præmisserne frivilligt for de ansatte at foretage den opsparing som var en betingelse for
at købe favøraktier. favørelementet var lille i jyske banks ordning.
       det kan ikke tillægges betydning at det er frivilligt at deltage. enten har medarbejde‐
ren et retskrav, eller også har medarbejderen ikke et retskrav.
       den omstændighed at lønmodtageren skal betale et beløb for at modtage en favøraktie,
peger vel i retning af at der er tale om en investering og ikke en ydelse i et ansættelsesfor‐
hold, men investeringen er beskeden i forhold til favørelementet, og risikoen ved investerin‐
gen er overskuelig for medarbejderen. der er ikke grund til at sondre mellem de forskellige
ordninger ud fra risikoens, respektive gratiselementets størrelse. der er i alle sager tale om et
betydeligt favørelement.
       det gøres principalt gældende at alle tildelingerne er i henhold til ʺaftale eller sædva‐
neʺ, allerede fordi alle ikke opsagte funktionærer modtager medarbejderaktier. dette følger
af direkte fortolkning eller ud fra en analogislutning ud fra formålet med funktionærlovens §
17 a og de særlige karakteristika der er for en medarbejderaktieordning omfattet af lignings‐
lovens bestemmelser.
       der kan ikke opstilles krav om at den enkelte medarbejder forud for fratræden havde
viden om at en tildeling kunne blive aktuel, se h.g. carlsen, dansk funktionærret, 6. udga‐
ve, s. 172 f. det er en typeforudsætning for lønmodtageren at han modtager den fulde ydelse
eller en forholdsmæssig andel heraf, da den er tildelt på objektivt grundlag og uden vurde‐
ring af den enkelte ansattes personlige indsats. denne typeforudsætning har som konse‐
kvens at medarbejderen også har krav på tildelinger som den pågældende medarbejder ikke
havde viden om.
       det gøres gældende at en aftale er indgået allerede ved virksomhedens meddelelse om
tildeling af medarbejderaktier for et år. meddelelsen skal blot være offentliggjort af virksom‐
heden. der kan ikke stilles krav om at den konkret er kommet frem eller er kommet til med‐
arbejderes kundskab; retskravet etableres allerede da meddelelsen blev givet på en sådan
måde at virksomheden måtte kunne påregne at medarbejderen blev bekendt hermed. det
gøres principalt gældende at der etableres en aftale såfremt denne meddelelse er afgivet in‐
den medarbejderens fratræden, subsidiært inden opsigelsen.
                                                 - 8 -
        en sædvane er etableret når medarbejderen havde føje til at tro at medarbejderen ville
modtage medarbejderaktier i år hvor der tildeles medarbejderaktier. principalt gøres gæl‐
dende at en sådan forventning etableres allerede efter første tildeling af medarbejderaktier
fordi der etableres en standardforudsætning om at være omfattet når alle skal have tilbuddet
ifølge virksomhedens generelle ordning. subsidiært gøres gældende at selv et forholdsvist
kort åremål og flere tildelinger uden regelmæssighed i denne forbindelse etablerer en sæd‐
vane.
        påregnelighed indebærer ikke at de ansatte fremadrettet har krav på at få et tilbud på
medarbejderaktier, men at det er påregneligt at medarbejderen får tilbudt medarbejderaktier
i de år der tildeles medarbejderaktier til ikke opsagte medarbejdere. ved vurderingen heraf
er lighedsbetragtninger centrale.
        allerede efter én tildeling af medarbejderaktier skabes en forventning om tildeling i år
hvor andre medarbejdere får medarbejderaktier. det er ikke afgørende at den ansatte selv
har fået andel i de tidligere tildelte medarbejderaktier, når vedkommende gennem sin ansæt‐
telse må antages at være vidende om at der tidligere er uddelt medarbejderaktier. der etab‐
leres i hvert fald en forventning, når der i virksomheden har været flere tildelinger, eller når
den pågældende medarbejder konkret selv tidligere har fået tildelt medarbejderaktier, hhv.
tidligere har fået tildelt medarbejderaktier flere gange.
        blandede ordninger: i sagerne indgår tildelinger af gratisaktier der følger efter år med
favøraktier; det forekommer at banken overgår til gratisaktier, eller at den tildeler favørakti‐
er i visse år og gratisaktier andre år. i relation til funktionærlovens § 17 a skal medarbejder‐
aktieordningerne imidlertid anses som et hele. arbejdsgiveren skal ikke ved at jonglere mel‐
lem favøraktietildelinger og gratisaktietildelinger kunne undtage de gratisaktietildelinger
der ellers ville være omfattet af funktionærlovens § 17 a. måtte sø‐ og handelsretten nå frem
til at favøraktieordninger generelt, eller i en eller flere af de konkrete sager, ikke er omfattet
af ydelsen i funktionærlovens § 17 a, gøres gældende at tildelingerne på trods heraf skal ind‐
gå i vurderingen af om gratisaktietildelingen skal anses for sket i henhold til aftale eller sæd‐
vane.
        de aktier som de sagsøgende medarbejdere har krav på, skal ikke båndlægges. konse‐
kvensen af at der gives sagsøgerne medhold i at de har ret til modtagelse af aktier, er som
skatteministeriet i forbindelse med dommen i jyske bank‐sagen har udtalt, at aktierne ikke
                                                 - 9 -
er skattefri, jf. skatterådets afgørelse af 21. februar 2008 om samme. kravet om båndlæggelse
er skatteretligt og uden betydning for medarbejdernes krav i henhold til funktionærlovens §
17 a.
       hvis det antages at der er indgået en aftale mellem parterne der indebærer vilkår om
båndlæggelse, gøres det (subsidiært) gældende at det vil være urimeligt og stride mod rede‐
lig handlemåde at opretholde denne aftale eller vilkåret, jf. aftalelovens § 36. båndlæggelse
vil i de foreliggende tilfælde ikke have noget fornuftigt formål. fratrådte eller opsagte med‐
arbejdere der får skattepligtige ydelser, stilles ikke bedre end øvrige medarbejdere der får
skattefri ydelser. hverken virksomheden eller de øvrige medarbejdere påvirkes af at de fra‐
trådte modtager skattepligtige ydelser.
bemærkninger vedrørende denne sag
til støtte for den nedlagte påstand gøres gældende at fionia bank har etableret en medarbej‐
deraktieordning i 2001 og har udloddet gratisaktier til både ikke‐fratrådte og fratrådte med‐
arbejdere i årene siden da. ordningen har antaget en så fast karakter at det er fast påregne‐
ligt for de enkelte medarbejdere at de ville modtage gratisaktier såfremt der det pågældende
år blev uddelt aktier. for regnskabsåret 2003 blev der udloddet 10 gratisaktier til medarbej‐
dere der ikke var i opsagt eller fratrådt stilling, og sagsøgerne ville have fået aktierne hvis de
fortsat havde været ansat.
       først ved birgitte hagens forklaring i retten er der kommet oplysninger frem om at en
del af tildelingen for regnskabsåret 2003 skulle være begrundet i bankens salg af totalkredit.
det afgørende er imidlertid at sagsøgerne er omfattet af ordningen med medarbejderaktier.
medarbejderne kan ikke vide hvad en udlodning begrundes med, og den yderligere udlod‐
ning bør derfor ske efter principperne for den generelle medarbejderaktieordning. da sagsø‐
gerne er omfattet af den generelle ordning, er de også omfattet af den yderligere udlodning.
       det har formodningen for sig at beløb omfattet af funktionærlovens § 17 a skal anses
som et hele, og fionia bank har bevisbyrden for at der kan differentieres mellem de udlod‐
dede aktier på en sådan måde at de fratrådte medarbejdere ikke har krav på friaktier.
       det følger af funktionærlovens § 17 a at funktionæren har krav på en forholdsmæssig
andel af den ydelse han ville have fået såfremt han havde været ansat i virksomheden ved
regnskabsårets afslutning, eller på det tidspunkt hvor ydelserne i øvrigt blev udbetalt. den
                                                - 10 -
eneste grund til at sagsøgerne ikke har fået andel i den fulde udlodning er at de var i opsagte
stillinger eller var fratrådt forud for tildelingen af aktierne hvilket er i strid med funktionær‐
lovens § 17 a eller dennes analogi, jf. funktionærlovens § 21.
       det gør ikke nogen forskel om en del af tildelingen er sket på diskretionær basis, alle‐
rede fordi det er et vilkår for medarbejderaktieordningen at alle medarbejdere stilles lige.
       sagsøgerne er tillige berettigede til udbytte af aktierne fordi de ikke fratrådte medar‐
bejdere har fået udbytte.
sagsøgte
generelle bemærkninger (fælles for alle sagerne)
ved sø‐ og handelsrettens upåankede dom i jyske bank‐sagen (ufr 2006.901 sh) blev fast‐
slået at favøraktier og dertil hørende gratisaktier ikke var omfattet af funktionærlovens § 17
a. grunden var at det var frivilligt for de ansatte at foretage den opsparing som var en betin‐
gelse for at favøraktier, og det var frivilligt om de ansatte ville foretage investeringen, da op‐
sparingen frit kunne hæves. endvidere lagde retten vægt på, hvad der særligt har betydning
for de foreliggende sager, at købet var forbundet med en ikke uvæsentlig investering for de
ansatte.
       de sagsøgte kan ganske henholde sig til den sidste betragtning. køb af aktier er ikke
løn. løn er noget man modtager som vederlag for udført arbejde, og ikke noget der skal be‐
tales for. dette må gælde uanset favørelementets størrelse, så længe der er tale om mere end
mere end en symbolsk betaling, og så længe risikoen ved erhvervelsen ikke kan lades helt
ude af betragtning. i alle de foreliggende sager har de ansatte for så vidt angår favøraktier,
erlagt betalinger der ikke er ubetydelige. der må herved ikke blot ses på investeringens stør‐
relse i forhold til den aktuelle kurs på aktien på erhvervelsestidspunktet; der må også lægges
vægt på investeringens størrelse i forhold til den pågældendes løn, og det må tages i betragt‐
ning at investeringen sker med beskattede midler. endelig bør det også i år med gunstige ak‐
tiemarkeder ikke glemmes at aktieejere kan komme ud for betragtelige tab, i værste fald tab
af hele investeringen. salg af aktier til favørpris er derfor ikke en ydelse der kan sidestilles
med gratiale eller tantieme eller lignende der anvendes til vederlæggelse af den ansatte, jf.
funktionærlovens § 17 a. denne bestemmelse vedrører ydelser i form af tantieme, gratiale el‐
ler lignende såsom bonus, men genstanden for en gensidigt bebyrdende kontrakt kan ikke
                                               - 11 -
sidestilles med tantieme eller bonus. heraf følger at der kan opstilles betingelser for erhver‐
velsen, herunder at den ansatte på tegningstidspunktet eller for den sags skyld på et andet
tidspunkt, skal være i uopsagt stilling.
       hvis de ansatte tildeles aktier, skal de båndlægges. det følger af bankens tilbud til
medarbejderne om at købe medarbejderaktier til favør at aktierne skal båndlægges. det
samme følger af sø‐ og handelsrettens dom i jyske bank‐sagen, jf. præmisserne: ʺda aktierne
efter ligningslovens § 7 a skal være båndlagt i 5 år...ʺ . skatteministeriets udtalelse og skatte‐
rådets afgørelse vedrører ikke det ansættelses‐ og funktionærretlige krav. hvis der ikke sker
båndlæggelse, stilles fratrådte medarbejdere bedre end medarbejdere der ikke er fratrådt de‐
res stillinger ‐ hvilken konsekvens er i strid med funktionærlovens § 17 a.
bemærkninger vedrørende denne sag
ingen af de medarbejdere der var i opsagt stilling, kan have haft en forventning om udlod‐
ning af de yderligere aktier: for at der kunne tildeles gratisaktier, skulle de opstillede betin‐
gelser være opfyldt, og om dette ville blive tilfældet, kunne man ikke vide på forhånd.
       krav på de for regnskabsåret ekstraordinært udloddede seks gratisaktier er ikke omfat‐
tet af funktionærlovens § 17 a. der er ikke er tale om en ydelse ”ifølge aftale eller sædvane”.
retten må lægge til grund at tildelingen af de yderligere seks aktier skete med baggrund i
bankens salg af sin del af totalkredit. da udlodningen af de yderligere aktier ikke skete i
henhold til den almindelige ordning, kan der ikke have været nogen forventning om udlod‐
ning fra medarbejdernes side.
       i relation til aa gøres det særskilt gældende at hans krav på mindre end én aktie er op‐
fyldt med en kontant betaling af 1.044,63 kr.
       det har ingen betydning hvornår bankens orientering om udlodningen er sendt til
medarbejderne.
       til støtte for den subsidiære påstand har banken gjort gældende at det følger af ban‐
kens tilbud til medarbejderne at aktierne skal båndlægges. det samme følger af jyske bank‐
dommen. udlodning af aktierne til sagsøgerne vil betyde at medarbejdere der er fratrådt,
stilles bedre end medarbejdere der ikke er fratrådt deres stillinger hvilken konsekvens er i
strid med funktionærlovens § 17 a.
                                               - 12 -
sø‐ og handelsrettens afgørelse
grundlaget for tildeling af gratisaktier i 2004 der vedrørte regnskabsåret 2003, var fionia
banks medarbejderaktieordning fra 2001. i 2004 blev der udloddet fire aktier til hver ansat da
betingelsen i bankens tranche 1 var opfyldt. derudover besluttede bankens bestyrelse i 2004
at udlodde yderligere seks aktier til hver medarbejder uanset at bankens tranche 2 ikke var
opfyldt.
       at arbejdsgiveren fraviger en betingelse for tildeling således at der tildeles mere end
den ansatte ellers var berettiget til, kan ikke føre ordningen uden for funktionærlovens § 17
a. tildelingen må fortsat opfattes som en aftalt ydelse der skal tilfalde alle der var ansat i til‐
delingsåret – og forholdsmæssigt til de ansatte der var ansat i en del af tildelingsåret. tilde‐
lingsåret for de seks aktier må efter sagsfremstillingen være 2004, uanset om det måtte være
forhold vedrørende regnskabsåret 2003 der begrundede tildelingen. de der skal have krav
på aktier, må således have været ansat i en del af 2004.
       dette fører ikke til fuld tildeling, men følgende forholdsmæssige tildeling:
aa: 0 aktier, da han ikke var ansat i tildelingsåret.
bb: 1/12 af 6 aktier svarende til ½ aktie, afrundet til 0 aktier.
cc: 3/12 af 6 aktier svarende til 1½ aktie, afrundet til 1 aktie.
dd: 5/12 af 6 aktier svarende til 2½ aktier, afrundet til 2 aktier.
ee: 8/12 af 6 aktier svarende til 4 aktier.
       efter den begrundelse der er for tildelingen af aktierne, kan der ikke blive spørgsmål
om båndlæggelse.
       de tre sagsøgere der herefter får delvis medhold i deres påstande, er i lighed med de
øvrige ansatte i fionia bank berettigede til fuldt udbytte af aktierne fra og med det tidspunkt
hvor de øvrige ansatte i banken har modtaget udbytte vedrørende samme tildeling.
       efter sagens udfald og parternes interesser i sagen skal finansforbundet i sagsomkost‐
ninger betale 15.000 kr. til fionia bank.
                                         thi kendes for ret:
    1. fionia bank a/s skal på anfordring udlodde til:
                                             - 13 -
          a. cc                                 1 aktie i fionia bank a/s
          b. dd                                 2 aktier i fionia bank a/s
          c. ee                                 4 aktier i fionia bank a/s.
   2. fionia bank a/s skal anerkende at cc, dd og ee er berettiget til fuldt udbytte af ak‐
      tierne fra og med det tidspunkt hvor de øvrige ansatte i fionia bank a/s vedrørende
      samme tildeling har modtaget udbytte.
   3. i øvrigt frifindes fionia bank a/s.
   4. i sagsomkostninger skal finansforbundet betale 15.000 kr. til fionia bank a/s. sags‐
      omkostningsbeløbet forrentes efter rentelovens § 8 a.
aase weiler madsen                        jens feilberg                     søren theilgaard
                                             (sign.)
                                         ___ ___ ___
                              udskriftens rigtighed bekræftes
                              p.j.v. sø- og handelsretten, den
